Bydelen som ikke vil dø

Bydelen som ikke vil dø er en norsk TV-miniserie fra 1975 i to deler regissert av Egil Kolstø. Manuset ble skrevet av Jan Carlsen, Hans Magnus Ystgaard og Egil Kolstø.Fjernsynsteatret 7. okt. 1975 - Bydelen som ikke vil dø 1:2 på tv.nrk.noFjernsynsteatret 9. okt. 1975 - Bydelen som ikke vil dø 2:2 på tv.nrk.no Den ble sendt i Fjernsynsteatret 7. oktober og 9. oktober 1975.

Lengde (Del I): 62 min.
Lengde (Del II): 83 min.

 Handling 
Serien handlet om Ruseløkka/Skillebekk-aksjonen i Oslo. Statens planer om bebygge Ankerhagen med et 18-etasjers høyhus engasjerte folk i saken. Da ble «Aksjon for friarealer i Ruseløkka/Skillebekk-området» dannet. Møtene ble holdt i Veslestua barnehage, og medlemmer fra alle lag av samfunnet deltok. At høyhusplanene ble stoppet var aksjonistenes første seier, og Ankerhagen ble regulert til friareal. Under arbeidet med saken ble det klart at også andre åpne arealer sto i fare for å bli bebygget. Det ble etterhvert klart at hele boligområdet sto i fare for å bli revet og omregulert til næringsområde. Engasjementet gjaldt ikke bare friområdene, men også tung gjennomgangstrafikk i strøket.

 Mottagelse 
Jo Ørjasæter påpekte i boka Fjernsynsteatret : til glede og forargelse at «[filmen] ble litt langdryg, men hadde et sterkt preg av autensitet.»Ørjasæter, Jo: Fjernsynsteatret : til glede og forargelse Oslo, Ad notam Gyldendal, 1994, s. 221, ISBN 8241704224

 Medvirkende 
I filmen medvirket aksjonsmedlemmer og skuespillerne Helga Backe, Jonas Brunvoll, Bengt Calmeyer, Anne-Mari Dale, Gunnar Enekjær, Unni Evjen, Vibeke Falk, Astrid Folstad, Alf Hallgren, Else Hopland, Helge Jordal, Lykke Klippenberg, Andreas Kolstø, Lars Andreas Larssen, Odd Midtsjø, Anne Marie Ottersen, Sigmund Simonsen, Kjell Stormoen, Noralv Teigen og Erik Øksnes.

 Referanser 

 Eksterne lenker 


Kategori:TV-produksjoner på NRK
Kategori:TV-serier produsert av Fjernsynsteatret
Kategori:Norske miniserier
Kategori:Norske dramaserier
Kategori:Norske TV-produksjoner fra 1970-årene